burgasdotpro/wikipedia huggingface dataset:
Kalamata

Kalamata (gr. Καλαμάτα) je prístavné mesto v regióne Messinia na juhu Peloponézu v Grécku. Má okolo 60-tisíc obyvateľov. Je to dôležité centrum gréckej kultúry.
Dejiny.
História osídlenia Kalamaty siaha do mykénskej kultúry, kedy tu existovalo mesto zvané Φαραί (Farai), ktoré spomína aj Homér. Toto mesto sa nachádzalo na pahorku kde dnes stojí stredoveký hrad. Počas klasického staroveku mesto patrilo pod vplyv neďalekej Sparty. Od 2. storočia patrilo Rímu. Cestovateľ Pausanias píše, že v meste Fares sa nachádzal chrám bohyne Tyché a boha Apolóna. Poslednú správu o meste Fares máme z roku 535, kedy boli jej obyvatelia poväčšine kresťania. V nasledujúcom storočí sa tu usadilo množstvo Grékov z vnútrozemia Peloponézu, ktorý obsadili Slovania. Po porážke Slovanov sa význam mesta zväčšil, keďže tu žilo veľké množstvo ľudí. Neskôr tu vznikol kláštor, Παναγία την Καλομάτα (Panaja tin Kalomata), podľa ktorého sa aj pomenovalo mesto. Meno pochádza z gréckeho slova "kala matia" (dobré oči).
Od 13. storočia patrila Kalamata pod európsku križiacku vládu. V tejto dobe tu vznikol aj stredoveký hrad, ktorý však dobyli grécki a slovanskí protifeudálni povstalci z mesta Janitsa. V 15. storočí mesto definitívne ovládli Turci. V roku 1821, počas Gréckej vojny za nezávislosť, mesto oslobodili grécki povstalci pod vedením Theodorosa Kolokotronisa, Papaflessasa, Nikitarasa a Petrosa Mavromichalisa.
Dnes.
Dnes je Kalamata druhé najväčšie mesto na Peloponéze, po Patre. Je to obľúbené turistické mesto s prístavom, nachádzajú sa tu rôzne bary, tradičné taverny, historické centrum a stredoveký hrad. Symbolom mesta je aj byzantský kostol "Ekklisia Ajon Apostolon" (Kostol Svätých Apoštolov) z 11.12. storočia, kde sa nachádzajú nástenné maľby zo 14. storočia. Z mesta Kalamata pochádza aj známy ľudový grécky kruhový tanec Kalamatianos, ktorý má ešte staroveký pôvod.
Dieréza (verš)

Dieréza (z gr. διαίρεσις, "diairesis" - rozdelenie, oddelenie, rozlíšenie) alebo rozluka je medzislovný predel (pauza) medzi dvoma úsekmi verša alebo metra, ktorý pripadá na koniec stopy.
Bukolická dieréza v daktylskom hexametri je po štvrtej stope. V sylabickom verši stála prostredná dieréza delí verš na polverše:
Petrovac (Čierna Hora)

Petrovac (alebo Petrovac na Moru) je prístavné mesto v Čiernej Hore v okrese Budva. Má okolo 1500 obyvateľov čiernohorskej a srbskej národnosti. Okolie mesta je obľúbenou letnou destináciou.
Abruzzy (región)

Abruzzy alebo Abruzzo (tal. "Abruzzo" alebo staršie "Abruzzi") je región v Taliansku. Jeho administratívnym centrom je mesto L’Aquila.
Poloha.
Nachádza sa v strednej časti Apeninského polostrova pri pobreží Jadranského mora, ktoré tvorí jeho východné hranice. Jeho západné hranice sú vzdialené od Ríma. Na severe susedí s regiónom Marky, na západe a juhozápade s regiónom Lazio a na juhovýchode s Molise. Napriek tomu, že je región geograficky skôr v centrálnej časti Talianska ho taliansky štatistický úrad Istat považuje za časť južného Talianska, z dôvodu historického spojenia s Kráľovstvom oboch Sicílií.
Geografia.
Región je prevažne hornatý (pohorie Abruzzy), nachádzajú sa tu najvyššie hory v Apeninách. Hora Corno Grande je s výškou zároveň najvyššou horou na Apeninskom polostrove. 
&lt;br&gt;Východ kraja tvorí zvlnená pobrežná rovina. Medzi najväčšie rieky patria Aterno-Pescara a Vomano.
Jednu tretinu územia tvoria národné parky a chránené územia. Medzi významné chránené územia patria:
Podnebie.
Podnebie je premenlivé, stredomorského typu, na pobreží prevažne horúce a suché, v horách alpské.
Nerastné bohatstvo.
V regióne sú náleziská ropy a síry, ktoré sa i aktívne ťažia.
Administratívne delenie.
Región je rozdelený do 4 provincií:
Obyvateľstvo.
V súčasnosti má región viac ako 1,3 milióna obyvateľov. Miestni obyvatelia sa v taliančine nazývajú Abruzzesi a používajú svoj vlastný dialekt. V minulosti bol región známy migráciou dobytka.
Významné sídla.
Medzi významné mestá patria: Pescara, Chieti, Teramo, hlavné mesto L’Aquila, Avezzano, Sulmona. Pescara je počtom obyvateľov najväčšie mesto v regióne. Medzi ďalšie významné mestá patrí priemyselné a technologické centrum Avezzano a priemyselné a turistické centrum Lanciano.
Priemysel a poľnohospodárstvo.
Priemysel kraja je sústredený v oblasti Pescara a L’Aquila. Pestujú sa tu obilniny (pšenica, ovos), kukurica, zemiaky a cukrová repa. V kraji sú vinice, citrusové a olivové sady. Oblasť je tiež známa chovom dobytka, oviec a rybolovom.
Sitia

Sitia (po grécky: "Σητεία") je prístavné mesto Krétskeho mora, ležiace v regióne Lasithi na severovýchodnom pobreží gréckeho ostrova Kréta. Mesto má nielen prístav ale aj letisko, kde okrem vnútroštátnych liniek sezónne pristávajú i lietadlá z Bratislavy. Je aj koncovým bodom európskej cesty E75.
V meste žije 14 513 (2001) obyvateľov a patrí k ekonomickým a turistickým centrám ostrova.
Dejiny.
Najstaršie osídlenie pochádza z predminojských čias. Vykopávky v susednom Petras objavili architektonické zvyšky z konca neolitu (pribl. 3000 pred Kr.) aj z bronzovej doby (3000 - 1050 pred Kr.). V blízkosti mesta bolo odkrytých niekoľko minojských usadlostí ako sú Itanos a Mochlos.
Benátska vláda.
Mesto bolo neskôr rozšírené a opevnené Benátčanmi, ktorí ho potom využívali ako základňu pre operácie vo východnom Stredomorí. Počas ich vlády bolo mesto trikrát zničené - najprv v roku 1508 pri zemetrasení, potom v roku 1538 pri pirátskom útoku a napokon ho Benátčania zničili sami v roku 1651. Napokon bolo mesto dobyté Osmanskou ríšou.
Potom ako odišli Benátčania bolo mesto opustené dvesto rokov. Až v roku 1869 sa tu usadili farmári.
Hlavnou pamiatkou na benátsku prítomnosť je pevnosť „Kazarma“ (z taliančiny "casa di arma") nad prístavom.
Zuzana Navarová

Zuzana Navarová (* 18. jún 1959, Hradec Králové, Česko-Slovensko – † 7. december 2004, Praha, Česko), podpisovaná aj Zuzana Navarová de Tejada či Zuzana Navarová, d. T., bola česká speváčka, hudobníčka, skladateľka a producentka. Popularitu získala predovšetkým vďaka poslucháčom a kritikom, keďže médiá jej hudobnej tvorbe nevenovali príliš veľkú pozornosť.
Navarová sa dostala do povedomia poslucháčov ako speváčka skupín Nerez, Koa, tiež však ako sólová umelkyňa. Ako skladateľka sa podieľala na hudbe k divadelným predstaveniam, venovala sa aj producentskej činnosti. Bola objaviteľkou speváčky Radůzy. Začiatkom 90. rokov 20. storočia stála na čele projektu Nadácia Život umelca ("Život umělce").
Zuzana Navarová, ktorá bola pokladaná za "„výnimočnú nezávislú speváčku českej scény“", podľahla vo veku 45 rokov rakovine prsníka spojenej s cirhózou pečene.
Študijné roky.
Navarová vyštudovala španielsky a český jazyk (učiteľský odbor) na Filozofickej fakulte Karlovej univerzity. Po ukončení štúdia začala pracovať ako učiteľka španielčiny v jazykovej škole. Od roku 1980 spievala so skupinou Nerez, popri ktorej študovala konzervatórium v odbore popový spev.
Kariéra.
Od roku 1980 pôsobila v pražskom Nereze. V roku 1987 vystupovala so skupinou na Kube, kde neskôr žila a kde spoznala aj svojho manžela Luísa. Tamojšia hudba inšpirovala jej vlastnú tvorbu. Prvý sólový album Caribe vydala v roku 1992. Nasledovali koncerty s príležitostným zoskupením Caribe Jazz Quintet. Na konci roku 1994 začala spolupracovať s kolumbijským pesničkárom a gitaristom Ivánom Gutiérrezom. Spolu s basgitaristom Karlom Cábom vytvorili trojčlenné zoskupenie pod názvom Tres, album s rovnomenným názvom vznikol v roku 1995. Išlo predovšetkým o novonahraté a prespievané staršie Gutiérrezove skladby. Album so skladbami Zuzany Navarovej síce Tres nahrali, ale doposiaľ nebol vydaný.
Dvojica Navarová – Gutiérrez stála aj za vznikom inej hudobnej skupiny, Koa. Jej súčasťou boli aj Mário Bihári (akordeón, klavír, klarinet), Camillo Caller (bicie nástroje a perkusie) a František Raba (kontrabas). Skupine vyšlo päť albumov. Prvý, pod názvom Skleněná vrba (1999), získal hneď ocenenie Žltá ponorka. Druhým počinom bola nahrávka Zelené album (2000), na ktorej naposledy pôsobil Iván Gutiérrez, ktorý po vydaní odišiel do Španielska. Nahradil ho gitarista Omar Khaouaj a Koa tak vydala ešte dva albumy: Barvy všecky, ktorý získal ocenenie Anděl za roku 2002, a Jako Šántidéví z roku 2003, ktorý je typickým Navarovej spevom vo viacerých jazykoch. Okrem češtiny je na ňom počuť rómčinu, slovenčinu, ruštinu i kečuánsky jazyk.
V roku 2004 sa Zuzana Navarová a skupina Koa po rokoch výrazne presadili aj v médiách skladbou "Marie" z posledného radového albumu, ktorý bol radený k najlepším titulom vydaným bez podpory veľkej gramofónovej firmy. Avšak tento úspech prišiel už len niekoľko mesiacov pred jej smrťou.
Filipa Azevedová

Filipa Daniela Azevedo de Magalhães (* 31. júl 1991, Gondomar, Portugalsko) je portugalská speváčka. Momentálne žije v Spojenom kráľovstve, odkedy študuje na známej akadémii School of Music v Londýne.
Azevedová reprezentovala Portugalsko na súťaži Eurovision Song Contest 2010 s piesňou "Há dias assim". V prvom semifinále, ktoré sa konalo 25. mája 2010 v Osle v Nórsku, spievala 14. v poradí. Postúpila do finále, kde obsadila 18. miesto.
Rated R

Rated R môže byť:
Sivá Brada

Sivá Brada je travertínová kopa nachádzajúca sa neďaleko Spišského Podhradia. Na vrchole vyviera minerálny prameň vytvárajúci malé jazierko, ďalšie minerálne pramene vyvierajú v okolí. V súčasnosti je to národná prírodná rezervácia.
Kopa sa nachádza v Hornádskej kotline v nadloží sedimentov centrálnokarpatskej paleogénnej panvy. Ako ostatné travertínové kopy v okolí Spišského Podhradia je aj Sivá Brada dôsledkom existencie križovania zlomov vo východnom pokračovaní vikartovského chrbta a zlomami obmedzujúcimi pohorie Branisko. Pozdĺž zlomov dochádza k výstupu cirkulujúcich podzemných vôd bohatých na CO2 z podložných druhohorných vápencov v hlbších častiach panvy. Travertíny sú holocénneho až recentného veku. Súčasná aktívna kopa vznikla ako parazitická vyvieračka na úpätí staršej kopy pred niekoľkými desiatkami rokov.
Rockstar London

Rockstar London bolo založené v roku 2005. Je to druhé najnovšie štúdio pripojené k Rockstar Games (údaj k 2010). Nedávno dokončili hru Manhunt 2 pre PlayStation 2. Rockstar London sa nachádza na Kings Road v meste Londýn.
V júni 2008 bola firma Rockstar London nominovaná na rozvoj priemyslu Excellence Awards 2008 v kategórii najlepšie nové UK / Európske Štúdio, spolu s Finblade, Konami Paríž, Oxygen Studios a Doublesix.
Them

Them môže byť:
Conspiracy

Conspiracy je štvrtý štúdiový album dánskej heavy metalovej skupiny King Diamond.
Príbeh.
Album pokračuje tam, kde skončil príbeh na "Them". Po niekoľkých rokoch je King pripravený vrátiť sa domov. Stále počuje Ich hlasy. Stal sa dedičom "Amonu", ale mnohé nezodpovedané otázky sa stanú problémom. King sa túži znovu stretnúť s Missy, tak s Nimi urobí dohodu - on Im dá dom do vlastníctva, a na oplátku mu Oni dovolia stretnúť sa s Missy. Tá ho varuje, že sa proti nemu chystá sprisahanie, za ktorým stoja jeho matka a doktor Landau. Táto dvojica, ktorá sa zosobáši, prichádza do domu. Avšak nakoľko Oni nechcú Landaua v dome, King ho tam nemôže vpustiť. Cieľom sprisahania bolo zbaviť sa Kinga. Jeho matka a doktor zavolajú kňaza, ktorý ho spáli a zvyšky hodí do Missinho hrobu. Hoci si Landau a Kingova matka myslia, že uspeli, King prisahá, že ich bude navždy strašiť.
Zoznam skladieb.
Autorom všetkých textov je King Diamond, hudbu zložil King Diamond, okrem uvedených.
Beady Eye

Beady Eye je britská rocková skupina, ktorú založil Liam Gallagher. Kapela vznikla v roku 2009, po rozpade Oasis, ale jej názov oficiálne zverejnili 25. mája 2010. V kapele sú členovia rozpadnutej skupiny Oasis a to: Liam Gallagher (vokály, tamburína), Gem Archer (sólová, rytmická a akustická gitara, klavír), Andy Bell (sólová gitara) a Chris Sharrock (bicie).
Kapela vydala svoju prvú pieseň Bring the Light 22. novembra 2010 (+ B-side s názvom Sons of The Stage, originál od skupiny World of Twist). Album vyšiel 28. februára 2011 a volá sa Different Gear, Still Speeding. Kapela naplánovala svoje celosvetové turné od marca 2011 a koncertovali takmer po celej Európe a Spojených štátoch. Lístky na všetky koncerty sa vypredali za menej než polhodinu. Debutový singel sa volá The Roller, ktorý sa umiestnil na 31. priečke v Britskej hitparáde. Druhý oficiálny singel sa volá "Millionaire". Po ňom vyšiel tretí s názvom The Beat Goes On. Taktiež vydali coververziu piesne "Across The Universe", pôvodnej piesne The Beatles a tiež pieseň "Blue Moon" (hymna futbalového klubu Manchester City FC). Druhý album Beady Eye by mal vyjsť v roku 2012.
Liam Gallagher a ostatní členovia síce povedali, že v roku 2012 sa nechystajú na turné, no predsa naplánovali koncert na festivale vo Fuji v lete 2012.
12. Augusta 2012 vystúpili Beadye Eye na záverečnom ceremoniáli Olympijských hier v Londýne. Zahrali hit Oasis - Wonderwall, ktorý zložil Liamov brat Noel. Frontman kapely, Liam Gallagher, v októbri roku 2014 pomocou sociálnej siete Twitter oznámil nečakaný koniec kapely. Projekt Beady Eye tak po 5 rokoch skončil.
"Different Gear, Still Speeding".
Je oficiálny názov albumu, ktorý bol vydaný 28. februára 2011. Obsahuje skladby:
Prvé koncerty.
Prvé koncert odohrali Beady Eye v Spojenom kráľovstve. Neskôr hrali vo Francúzsku, Nemecku, Taliansku, Španielsku, Holandsku a Belgicku.
Diego Milito

Diego Alberto Milito (* 12. jún 1979) je argentínsky futbalový reprezentant. Hráva na pozícií stredného útočníka. 
Po svojom pôsobení v domácej Argentíne za Racing Club prestúpil do talianskeho klubu FC Janov, ktorý hrával v Serie B. Po dvoch sezónach klub zostúpil po korupčných škandáloch do nižšej súťaži. Milito prestúpil do španielskeho klubu Real Zaragoza, kde odohral vyše 100 zápasov. V roku 2008 prestúpil naspäť do Janova, ktorý už hrával v Serie A. 20. mája 2009 prestúpil do milánskeho klubu FC Internazionale Milano.
Pilišské vrchy

Pilišské vrchy (po maďarsky "Pilis") je krasové a dolomitové pohorie v Maďarsku v Komárňansko-ostrihomskej župe a Peštianskej župe. Má rozlohu . Najvyšší bod je Pilis s výškou 
Pilišské vrchy sú najvýchodnejšia časť Zadunajského stredohoria medzi Budapešťou a Ostrihomom. Názov pochádza zo slovanského "pleš" (slovenského pleš), je to aj priamo doložené z roku 1187 "silua...auque uulgo Ples nuncupatur".
Nachádza sa tu asi 400 jaskýň.
Paradigma (rozsah foriem)

Paradigma označuje súhrn všetkých tvarov slova. Paradigma podstatného mena obsahuje 12 tvarov (vokatív sa nepokladá za súčasť paradigmy; v slovenčine tvar vokatívu zanikol). Ostatné (ohybné) slovné druhy majú zložitejšiu paradigmu. Adjektíva a iné slová adjektívneho rázu (napr. opytovacie zámená, radové číslovky) majú tri razy toľko tvarov v paradigme. Najzložitejšiu paradigmu majú slovesá. Napríklad osobné nezvratné dokonavé sloveso "chytať" má 160 tvarov; tie sa zoskupujú do čiastkových sústav osobných – neosobných tvarov. Pritom pádové tvary príčastí (trpného, činného – a to prítomného, minulého) a slovesného podstatného mena sa neberú do úvahy. Ak by sa zrátali, celá paradigma slovesa "chytať" by mala vyše 250 tvarov.
Pleš

Pleš môže byť:
Mikuláš Pálfi

Mikuláš Pálfi môže byť:
Majstrovstvá sveta vo futbale 2010 – Skupina G

Zápasy Skupiny G Majstrovstiev sveta vo futbale 2010 sa budú hrať od 15. do 25. júna na šiestich štadiónoch. V Skupine G sú štyri tímy: (2),  (7),  (22) a  (102). V zátvorke je umiestnenie v rebríčku FIFA. 
Víťaz skupiny sa stretne s druhým zo Skupiny H, a druhý zo skupiny sa stretne s víťazom Skupiny H.
Majstrovstvá sveta vo futbale 2010 – Skupina H

Zápasy Skupiny H Majstrovstiev sveta vo futbale 2010 sa budú hrať od 16. do 25. júna na šiestich štadiónoch. V Skupine H sú štyri tímy: (35),  (14),  (1) a  (15). V zátvorke je umiestnenie v rebríčku FIFA. 
Víťaz skupiny sa stretne s druhým zo Skupiny G, a druhý zo skupiny sa stretne s víťazom Skupiny G.
The Eye (hudobný album)

The Eye je piaty štúdiový album dánskej heavy metalovej skupiny King Diamond.
Je to prvý album, na ktorom nehrá pôvodný bubeník Mikkey Dee. Nahradil ho Snowy Shaw. Napriek všeobecnej predstave na albume nebol použitý automatický bubeník, Snowy v skutočnosti hral na elektronické bicie.
Príbeh.
Na rozdiel od predchádzajúcich albumov sa príbeh na tomto albume zakladá aj na skutočných historických udalostiach. Výnimku tvorí vymyslený príbeh o náhrdelníku s okom čarodejnice. V oku sa tomu, kto sa do neho pozrie, zobrazujú udalosti z minulosti, pri ktorých bol náhrdelník prítomný. Zobrazuje mučenie údajnej čarodejnice Jeanne Dibassonovej. Neskôr zobrazí dve dievčatá, ktoré sú okom zabité a nakoniec Louviersku mníšku Madelaine Bavent. Otec David ju znásilní, tak ho zabije tým, že ho prinúti pozrieť sa do oka čarodejnice. Jeho náhradníkom je Otec Picard. Ten využije mníšky, aby týrali deti.
Príbeh je zasadený do prostredia honu na čarodejnice a inkvizície. Mnohé postavy (Jeanne, Madelaine, Picard, David) sú skutočné.
Zoznam skladieb.
Autorom všetkých textov je King Diamond, hudbu zložil King Diamond, okrem uvedených.
Albert William Tucker

Albert William Tucker (* 28. november 1905, Oshawa, Ontário – † 25. január 1995, Hightstown, New Jersey) bol kanadsko-americký matematik známy predovšetkým vďaka práci v topológii, teórii hier a nelineárnom programovaní. Bol školiteľom viacerých významných matematikov, napríklad Johna Forbesa Nasha, či Marvina Minského.
Germund Dahlquist

Germund Dahlquist (* 16. január 1925, Uppsala, Švédsko – † 8. február 2005, Štokholm, Švédsko) bol švédsky matematik. Pracoval predovšetkým v numerickej matematike a diferenciálnych rovniciach.
Stanisław Mazur

Stanisław Mieczysław Mazur (* 1. január 1905, Ľvov, Ukrajina, vtedy Rakúsko-Uhorsko – † 5. november 1981, Varšava, Poľsko) bol poľský matematik a člen Poľskej akadémie vied. Doktorát pod vedením Stefana Banacha získal v roku 1935, od roku 1948 pracoval na Varšavskej univerzite.
Zaoberal sa predovšetkým využitím geometrických metód vo funkcionálnej analýze. Pracoval aj v teórii vypočítateľnosti.
Letisko Sydney

Letisko Sydney (), (IATA: SYD, ICAO: YSSY) sa nachádza v austrálskom prístavnom meste Sydney. Je to domáce letisko austrálskej národnej leteckej spoločnosti Qantas.
Letisko Sydney je jedno z najstarších a nepretržite používaných letísk na svete. V roku 2003 sa stalo 28. najvyťaženejším letiskom na svete, ale odvtedy sa v rebríčku top 30 neumiestnilo.
História.
Letisko bolo otvorené v roku 1933 pod názvom "Sydney Airport" (Letisko Sydney). V roku 1953 bolo letisko premenované na počesť austrálskeho priekopníckeho pilota Charlesa K. Smitha. Prvá spevnená vzletová a pristávacia dráha bola vybudovaná v roku 1933. V roku 1960 sa vyskytli prvé zmienky o nutnosti medzinárodného terminálu, ten bol slávnostne otvorený 3. mája 1970 za účasti kráľovnej Alžbety II.
Prvým veľkým lietadlom, ktoré na letisku v Sydney pristálo, bol Boeing 747 od spoločnosti Pan Am, ktorý na letisku pristál dňa 4. októbra 1970. V tom istom roku bola rozšírená aj druhá vzletová a pristávacia dráha. V roku 1992 bol zrekonštruovaný medzinárodný terminál. Nakoniec bola postavená aj tretia vzletová a pristávacia dráha.
Vybavenie a vzhľad letiska.
Letisko má tri terminály - Terminál 1 (pre medzinárodné lety), Terminál 2 (pre vnútroštátne lety) a Terminál 3 (pre VIP lety). Je tu tiež aj cargo terminál, riadiaca veža a parkovisko. Terminály sú moderne zariadené, majú reštaurácie, toalety, detské kútiky, autopožičovne a pod.
Všetky lietadlá pristávajú a odlietajú z troch dráh s dĺžkami 2 530 metrov, 2 438 metrov a 3 962 metrov.
Budai-hegység

Budai-hegység (maď.) alebo Budínske vrchy je krasové a dolomitové pohorie v Maďarsku v Peštianskej župe a v Budapešti. Má rozlohu . Najvyšší bod je Nagy-Kopasz s výškou Nachádza sa tu 150 jaskýň.
Rozdelenie.
Pohorie sa geomorfologicky člení na celky:
Jaskyne.
Najdlhšie jaskyne v pohorí sú:
Liga majstrov UEFA 2010/2011

Liga majstrov UEFA v sezóne 2010/2011 bol 56. ročník európskeho klubového futbalového turnaja, ktorú organizoval UEFA. Finále medzi FC Barcelona a Manchestrom United sa hralo 28. mája 2011 na Štadióne Wembley v Londýne. Po víťazstve 3:1 (1:1) sa štvrtýkrát v histórii držiteľom trofeje stal FC Barcelona.
Kvalifikačné predkolá.
Do súťaže sa prihlásilo 76 tímov z 52 európskych futbalových asociacii (Lichtenštajnsko nemá vlastnú ligovú súťaž, preto nemôže mať zástupcu). 22 z nich postúpilo na základe nasadenia podľa klubového koeficientu UEFA k roku 2009 priamo do skupinovej fázy, ostatných 54 bolo podľa rovnakého kritéria rozdelených do štyroch kvalifikačných predkôl. MŠK Žilina ako tretí slovenský tím v históri sa prebojoval z kvalifikácie do skupinovej fázy.
1. predkolo.
Úvodné zápasy sa odohrali 29. júna a 30. júna, odvety 6. júla a 7. júla.
2. predkolo.
Úvodné zápasy sa odohrali 13. a 14. júla, odvety 20. a 21. júla 2010.
3. predkolo.
Úvodné zápasy sa odohrali 27. a 28. júla, odvety 3. a 4. augusta 2010. Nepostupujúce tímy zostúpili do play-off (4. predkola) Európskej ligy.
4. predkolo.
Úvodné zápasy sa odohrali 17. a 18. augusta, odvety 24. a 25. augusta 2010. Nepostupujúce tímy zostúpili do skupinovej fázy Európskej ligy.
Skupinová fáza.
Skupinovú fázu vyžrebovali 26. augusta 2010 v Monaku. Prví dvaja zo skupín postúpili do osemfinále, mužstvá na treťom mieste do šestnásťfinále Európskej ligy. Jednotlivé kolá sa odohrali v termínoch:
Zákon zachovania náboja

Zákon zachovania náboja hovorí, že v elektricky izolovanej sústave telies je celkový elektrický náboj stály, teda algebrický súčet kladného a záporného náboja sa v čase nikdy nezmení. 
Jednotlivé kladné alebo záporné častice sa môžu zničiť alebo vytvoriť. Napríklad negatívny elektrón a kladný pozitrón (antičastica) môžu anihilovať a premeniť sa iba na gama žiarenie. Zanikne tak jeden kladný a jeden záporný náboj a vznikne svetlo bez náboja. Celkový náboj však bude bez zmeny. Zákon experimentálne potvrdil Michael Faraday.
Rovnica kontinuity.
formula_1
Rovnica kontinuity je matematický zápis toho, že elektricky náboj sa zachováva a že elektrický prúd je premiestňovaním sa tohto náboja.
Tomáš Stúpala

Tomáš Stúpala (* 5. máj 1966) je bývalý slovenský futbalový reprezentant. Hrával na poste obrancu. Väčšinu svojej kariéry odohral za Slovan Bratislava, kde bol aj kapitánom mužstva.
Za odohral 14 zápasov.
Prodekan

Prodekan je vysokoškolský funkcionár pôsobiaci na úrovni fakulty. Menuje ho dekan pre presne stanovené oblasti. Prodekani vo vymedzených oblastiach zastupujú dekana, napr. prodekan pre študijné záležitosti je zodpovedný za všetky záležitosti týkajúce sa štúdia na fakulte.
Rockstar New England

Rockstar New England predtým známe ako Mac Doc Software, je herné vývojárske štúdio založené v roku 1999 Dr. Ian Lane Davis. Firma sídli v New England v Andoveri, Massachusetts, v severnej časti mesta Boston.
História.
Mac Doc Software.
Dr Davis založil Mad Doc Software v Andoveri v roku 1999.
V roku 2001, Mad Doc úspešne dokončili pre Activision. Mad Doc tím tiež vydal pre wifi platformu golfovú hru pre JAMDAT Mobile.
V marci 2002, Mad Doc dokončili letový vojnový simulátor Jane's Attack Squadron. Na jeseň roku 2002 spoločnosť vydala , oficiálny datadisk pre Empire Earth, do Sierra Entertainment.
Rok 2003 priniesol ďalší úspech tejto firme. V novembri Microsoft Game Studios vydala . Firma Mad Doc vyvinula datadisk pre Dungeon Siege, v ktorom pridali nové funkcie a vylepšenia AI.
Rockstar New England.
Dňa 4.apríla 2008 firma Rockstar Games oznámila, že získala štúdio Mac Doc Software, ktoré sa premenovalo na Rockstar New England.
Rockstar San Diego

Rockstar San Diego (predtým Angel Studios) je súčasťou Rockstar Games. Štúdio sa stalo priekopníkom v open-world pretekárskych hrách ako sú Midtown Madness a Midnight Club série. Je zodpovedné aj za "Red Dead" sériu (Red Dead Revolver v roku 2004 a Red Dead Redemption v roku 2010). Štúdio vyvíjalo aj Rockstar Advanced Game Engine engine, ktorý sa používa takmer vo všetkých Rockstar Games hrách, vrátane Grand Theft Auto IV.
Ali ibn Rachid

Ali ibn Rachid (v preklade: Ali, syn Rachidov) je pôvodom prešovská alternatívna skupina považovaná za "„jednu z najlegendárnejších slovenských skupín“". Svojou melancholickou tvorbou nadviazala v druhej polovici 80. rokov na vlnu "„najpodivnejších“" skupín slovenskej alternatívnej scény, ktoré sa vymykali štýlovo-žánrovému uchopeniu.
Ali Ibn Rachid nikdy nesmerovali k mainstreamovému úspechu, avšak popularitu u alternatívneho publika si získali už svojím debutovým albumom Ali ibn Rachid, ktorý českí kritici "„vynášali do neba za originálnu hudbu a vtipné texty prirovnávali k Frankovi Zappovi“".
Kapela známa svojím veľkým nadhľadom a textami vychádzajúcimi z humoru, filozofie a situácií viazaných na pôvod skupiny si tiež na Slovensku zaistila silnú základňu fanúšikov, ktorí "„neustále zháňali a počúvali jej bizarné albumy, aj napriek tomu, že skupina bola dlhé roky mŕtva a nefunkčná.“"
Skupina tiež výrazne ovplyvnila iné hudobné skupiny a hudobníkov, medzi inými komerčne úspešných Chiki liki tu-a.
História.
Ali ibn Rachid založili v r. 1985 absolventi košického konzervatória huslista Ľubomír Burgr (v skupine: spev, klávesy) a kontrabasista Martin Marinčák, ktorí boli "„znechutení atmosférou „vážnohudobného“ školstva.“" Ich tvorba preto začala smerovať k opaku, ktorými boli freejazzové experimenty. Burgr však časom začal upúšťať aj od tých, čo bolo ovplyvnené stretnutiami s recesistickými hudobníkmi, českou undergroundovou scénou, ale aj zahraničnými hudobníkmi Frankom Zappom, Iannisom Xenakisom či skupinami King Crimson či The Residents. Skupinu „hudobne“ ovplyvnilo aj počúvanie rozhlasu Slobodná Európa, "„ktoré bolo v tom čase „obohatené“ o piskľavé zvuky rušičiek ŠtB“".
Skupinu už v tom čase dopĺňali Dano Hurtuk (gitara, vokály), Jano Višňovský (tenor saxofón, vokály, tamburína) a bubeník Vlado Šipoš. Dychovú sekciu skupiny neskôr začali tvoriť Štefan Tkáč (klarinet, tenorsaxofón, vokály, syntetizátor) a Jozef Mičko (trombón, vokály). Vedúca osobnosť Ali ibn Rachid Ľubo Burgr sa už v tom čase mohol venovať experimentovaniu so syntetizátorom a možnosťami skupiny.
Rockstar Toronto

Rockstar Toronto (predtým Rockstar Canada) je herný vývojárský tím Rockstar Games, ktorý sa nachádza v Oakville, Ontário, Kanada, meste ležiacom približne dvadsať minút západne od Toronta. Spoločnosť bola premenovaná na Rockstar Toronto v roku 2002.
Rockstar Vancouver

Rockstar Vancouver je herné štúdio, ktoré sa nachádza v centre Vancouveru. Rockstar Vancouver vydal 17. októbra 2006 hru Bully, kontroverzný titul určený exkluzívne pre PlayStation 2. A zapojilo sa do vývoja Max Payne 3 pre PC , Xbox 360 , PlayStation 3. Zamestnávalo 75 ľudí a štúdio vyvíjalo akčné tituly výhradne pre Rockstar Games.
Dňa 9. júla 2012 Rockstar Games oznámil, že štúdio bude uzavreté a zlúčené s Rockstar Toronto. Tento krok finančne podporila vláda z provincie Ontário. 
Vzhľadom na to, že štúdio bolo uzavreté, je to druhá zaniknutá spoločnosť Rockstar Games po Rockstar Vienna zo sídlom vo Viedni, ktorá bola uzatvorená 11. mája 2006.
Rockstar Vienna

Rockstar Vienna (pôvodne neo Software Produktions GmbH) bolo Viedenské herné štúdio patriace pod Rockstar Games. Rockstar Vienna bola založená dňa 4. januára 1993, pripojila sa k Take-Two Interactive vo februári 2001, a k Rockstar Games počas desiateho výročia založenia spoločnosti v roku 2003. Rockstar Vienna je uzatvorená od 11. mája 2006.
Josep Guardiola

Josep Guardiola (* 18. január 1971) je bývalý španielsky futbalista. Väčšinu svojej kariéry odohral v drese katalánskeho veľkoklubu FC Barcelona, ktorého trénerom bol od roku 2008 do roku 2013. Od roku 2013 do roku 2016 trénoval nemecký tím FC Bayern München. Od roku 2016 sa stal trénerom anglického Manchestru City FC.
Osobný život.
Josep „Pep“ Guardiola sa narodil v katalánskom meste Santpedor. Jeho otec bol murár. Základy futbalu získal už ako 13 ročný v mládežníckej akadémii španielskeho klubu FC Barcelona. Od roku 1989 žil Pep v otvorenom vzťahu so svojou španielskou priateľkou Christinou Serra. Majú spolu tri deti, Maria sa narodila v roku 2001, Marius v roku 2003 a Valentina v roku 2008. 29. mája 2014 sa Joseph Guardiola so svojou celoživotnou partnerkou oženil. Po vyše dvadsiatich rokoch spolužitia si povedali áno v španielskej kaplnke Matadepera pri Barcelone.
Kariéra.
Väčšinu svojej kariéry odohral v drese katalánskeho veľkoklubu FC Barcelona, ktorého trénerom bol od roku 2008 do roku 2013. Od roku 2013 do roku 2016 trénoval Bayern Mníchov. Teraz trénuje anglický klub Manchester City.
Hrával na poste defenzívneho stredopoliara. V roku 1984 sa stal hráčom FC Barcelona, do prvého tímu sa prebojoval o sedem rokov neskôr. V roku 2001 prestúpil do talianskej Brescie, z ktorej počas nasledujúcich sezón hosťoval v ďalších kluboch. 
Po konci sezóny 2007-08 nahradil Franka Rijkaarda na poste hlavného trénera Barcelony. Pod jeho vedením došlo k zmene hráčov v klube (odišli Ronaldinho, či Deco) a k zisku "treble" v sezóne 2008-09.
Hneď v prvej sezóne 2013-14 v klube FC Bayern dokázal získať Nemecký pohár a Bundesligu zároveň.
Seymour Papert

Seymour Papert (* 29. február 1928, Pretória, Južná Afrika† 31. júl 2016, Blue Hill, Maine), USA) bol americký matematik a informatik a profesor na Massachusetts Institute of Technology. 
Je známy ako jeden z priekopníkov umelej inteligencie a ako tvorca programovacieho jazyka Logo. Zaoberal sa tiež epistemológiou a kognitívnou vedou, jeho teória učenia nadväzuje na teórie Jeana Piageta.
Terry Winograd

Terry Allen Winograd (* 24. február 1946, Takoma Park, Maryland, USA) je americký informatik, kognitívny vedec a profesor informatiky na Stanfordovej univerzite. V oblastiach umelej inteligencie a filozofie mysle je známy predovšetkým vďaka svojej práci na rozpoznávaní prirodzeného jazyka pomocou programu SHRDLU.
Foreigners

Foreigners je názov debutového albumu skupiny The Bridgeheads, ktorý vyšiel 22. mája 2010. Je voľne k dispozícií na stiahnutie z oficiálnej stránky kapely. Jeho fyzické vydanie v podobe CD a vinyl edície je plánované v najbližších mesiacoch; album taktiež pôjde na dražbu 11. novembra 2010 s vyvolávacou cenou 10 000 libier.
Album je venovaný dAsKovmu kamarátovi z detstva, ktorý zomrel počas jeho nahrávania.
Nahrávanie.
The Bridgeheads nahrávali svoj LP debut Foreigners skoro 3 roky a to na viacerých miestach, vrátane The Hours Studios, Gravity Shack Studios a štúdia Middlesex University v Londýne. 
V jednom z rozhovorov začiatkom roku 2008 sa dAsK vyjadril: "Chcem spraviť album, ktorý by som sám chcel počuť. Bude v ňom smútok, radosť, vzdor, všetky emócie, ktoré máme v sebe... Ale aj rešpekt k hudbe. Určite to bude najsilnejšia nahrávka, akú sme spravili. Máme silné melódie, plnú hlavu nápadov a nechceme podceňovať inteligenciu poslucháča." 
Niekoľko týždňov pred vydaním LP napísal dAsK na oficiálny scrapbook kapely: '...bolo veľmi vyčerpávajúce dostať veci na správne miesto. Po zvukovej stránke to bolo ako maľovať obraz, kde každý ťah štetca má svoje miesto a keď ho dáš inde, všetko stratí svoj význam. Celá doska pre mňa znamená to, čo Guernica pre Picassa alebo Slnečnice pre Van Gogha. Má hĺbku a hodnotu, ktorej som si plne vedomý.' 
Vydanie.
Album bol vydaný vo forme digitálnoho downloadu zadarmo priamo zo stránky skupiny 22. mája 2010. Skupina požiadala fanúšikov o jeho recenzie a ďalšie šírenie. Download bol sprevádzaný správou od dAsKa: '...album, na ktorom sme robili posledné 3 roky je hotový a jeho názov je Foreigners. Môže vyžadovať niekoľko vypočutí, aby sa odkryli všetky detaily a hodnota, a tiež aby ste sa dostali do jeho netradičného zvuku bez basgitary. Želali by sme si, aby bol počúvaný ako jeden celok...' 
Skupina, taktiež verná svojim výtvarným koreňom, dala 11. novembra 2010 na aukciu jediný, ručne vyrobený originál albumu. Ten obsahuje unikátnu dvanástu skladbu dostupnú len na tomto origináli, dAsKovu olejomaľbu, kresby a ručne napísané texty, ktoré boli použité na booklet a podpisy členov kapely. Vyvolávacia cena 'originálu' albumu je 10 000 libier. dAsK sa taktiež rozhodol vytvoriť úplne sám jedenásť videí, aby zdôraznil rovnakú hodnotu každej skladby na albume. Všetky videá majú byť postupne zverejňované na oficiálnej stránke kapely. 
The Bridgeheads čoskoro plánujú vydať ‘Foreigners’ aj fyzicky v podobe CD a vinyl edície.
Gábor Vona

Gábor Vona (* 20. august 1978, Gyöngyös) je maďarský nacionalistický politik, predseda extrémne pravicovej strany Jobbik a poslanec maďarského parlamentu.
Biografia.
Gábor Vona sa narodil pod menom "Gábor Zázrivecz" 20. augusta 1978 v Gyöngyösi v župe Heves. Študoval na Univerzite Loránda Eötvösa v Budapešti, najprv históriu a potom tri roky psychológiu. Krátku dobu pracoval ako učiteľ. V súčasnosti žije so svojou manželkou a dieťaťom v Budapešťianskej štvrti Óbuda.
Politická kariéra.
V roku 2006 sa stal predsedom strany Jobbik a spoluzakladateľom Maďarskej gardy. Poslancom maďarského parlamentu sa stal po voľbách v roku 2010.
Politické zásady.
Otvorene sa hlási k silnému nacionalizmu. Je presvedčený, že je potrebné priznať autonómiu Maďarom, ktorí kvôli Trianonskej zmluve žijú za hranicami dnešného Maďarska. Jeho názory náležia do okruhu ultranacionalizmu založenému na požiadavke revízie Trianonskej zmluvy v prospech Maďarska a na zrušení platnosti Benešových dekrétov. Hlása návrat k veľkému Uhorsku spred roku 1918.
Zdroj.
Velencei-hegység

Velencei-hegység (maď.) alebo Velence je pohorie v Maďarsku v Stoličnobelehradskej župe. Má rozlohu . Najvyšší bod je Meleg-hegy s výškou Nachádza sa tu 15 jaskýň.
Geológia.
Pohorie je súčasťou tektonickej jednotky transdanubikum. Tvoria ho hlavne karbónske granity (A-typu) a ich mladší permský obal tvorený klastickými sedimentmi. V ich nadloží sa nachádza jursko-kriedový prevažne karbonátový sled. Prítomné sú i pozostatky eocénnych andezitových vulkanitov.
Dlhšie jaskyne.
Medzi najdlhšie jaskyne v pohorí patria:
Majstrovstvá Európy v ľadovom hokeji 1921

VI. majstrovstvá Európy v ľadovom hokeji boli najkratšie ME v histórii. Na ich programe bol jediný zápas, ktorý sa uskutočnil v pondelok 21. februára 1921 v hlavnom meste Švédska Štokholme. Šampionátu sa zúčastnili iba dve reprezentácie, Švédsko a Česko-Slovensko.
Čo predchádzalo ME 1921.
Šampionát v roku 1921 sa mal hrať pôvodne v Česko-Slovensku ako svetový (majstrovstvá sveta). Malo sa ho zúčastniť všetkých sedem účastníkov I. MS v roku 1920, ktoré boli zároveň aj olympijským turnajom v rámci VII. LOH v belgických Antverpách (ZOH v tom čase ešte neexistovali, prvé sa konali v roku 1924 vo francúzskom Chamonix). Keďže vedenie česko-slovenského hokeja sa obávalo nepriazne počasia, IIHF napopon ponúkla usporiadateľské právo Švédsku, ktoré ponuku prijalo. Potom však nielen zámorské hokejové veľmoci Kanada a USA, ale aj tri európske celky (Švajčiarsko, Francúzsko a Belgicko) nemali záujem absolvovať ďalekú cestu na sever Európy. Zostali tak len dvaja účastníci: domáce Švédsko a dvojnásobný majster Európy a zároveň najlepší európsky celok zo VII. LOH (a zároveň I. MS) 1920 Česko-Slovensko. Domáci usporiadatelia sa Česko-Slovensku za účasť na ME odvďačili možnosťou odohrať dve prípravné stretnutia proti švédskym klubovým celkom.
Súpisky účastníkov.
1. 
Sven Säfwenberg - Einar Lundell, Einar Svensson - Wilhelm Arwe, Erik Burman, Georg Johansson-Brandius, Erik Abrahamsson, Gunnar Galin, Einar Lindqvist, Louis Woodzack.
2. 
Karel Wälzer (Jan Hamáček nenastúpil) - Karel Pešek-Káďa, Jan Palouš, Karel Hartmann - Josef Šroubek, Jaroslav Jirkovský, Vilém Loos, Otakar Vindyš (Jan Fleischmann, Kotrba, Trachta nenastúpili).   Vedúci výpravy: J. Říha, predseda hokejového zväzu.
Niki (letecká spoločnosť)

NIKI Luftfahrt GmbH, známa aj ako NIKI alebo flyNiki, bola rakúska letecká spoločnosť so sídlom vo Viedni v meste Schwechat. Spoločnosť prevádzkovala lety najmä do známych letovísk na pobreží Stredozemného mora. Hlavným letiskom spoločnosti Niki bolo letisko Viedeň-Schwechat. Spoločnosť Niki bola založená 28. novembra 2003, od novembra 2011 bola dcérskou spoločnosťou spoločnosti Air Berlin. V Decembri 2017 zbankrotovala.
Destinácie.
Letisko Viedeň-Schwechat.
Antalya [sezónne], Barcelona, Belehrad, Bukurešť-Otopeni, Cagliari [sezónne], Kodaň, Korfu [sezónne], Frankfurt, Fuerteventura, Funchal, Heraklion [sezónne], Hurghada, Ibiza [sezónne], Innsbruck, Jerez de la Frontera [sezónne], Kos [sezónne], Lanzarote, Las Palmas, Malaga [sezónne], Marsa Alam, Miláno-Malpensa, Moskva-Domodedovo, Mníchov, Nice, Norimberg, Olbia [sezónne], Palma de Mallorca, Paríž-Charles de Gaulle, Reykjavík-Keflavík [sezónne], Rhodos [sezónne], Rím-Fiumicino, Samos [sezónne], Shannon [sezónne], Sharm el Sheikh, Sofia, Štokholm-Arlanda, Tenerife-Sur, Zakynthos [sezónne], Zürich
Flotila.
Flotila spoločnosti Niki (stav zo decembra 2015):
Otakar Motejl

JUDr. Otakar Motejl (* 10. september 1932, Praha - † 9. máj 2010, Brno) bol český právnik a politik. 
Život.
Vyštudoval Právnickú fakultu Karlovej univerzite v Prahe v roku 1955 a potom pracoval ako advokát postupne v Banskej Bystrici, v Kladne a v Prahe.
V rokoch 1966 až 1968 pôsobil na Právnickom ústav Ministerstva spravodlivosti, v rokoch 1968 až 1970 bol sudcom Najvyššieho súdu. V tomto období sa významne podieľal na prebiehajúcich rehabilitáciách. Ako advokát obhajoval ľudí nespravodlivo prenasledovaných komunistickým režimom (v 50. rokoch aj v čase normalizácie - napr. Hanu Marvanovú alebo členov skupiny The Plastic People of the Universe). V rokoch 1990 až 1992 bol predsedom Najvyššieho súdu ČSFR, v rokoch 1993 až 1998 predsedom Najvyššieho súdu ČR. 
V roku 1998 bol vymenovaný za ministra spravodlivosti. 18. decembra 2000 bol zvolený za Verejného ochrancu práv.
Zomrel náhle po krátkej chorobe 9. mája 2010 po šestnástej hodine.
Slovenská ochrankyňa práv Mária Patakyová ho po svojom zvolení označila za svoj vzor.
Zdroj.
Machanidas

Machanidas () bol samovládca Sparty a regent mladého kráľa Sparty Pelopa od roku 210 pred Kr. do roku 207 pred Kr.
Vládca Sparty.
Machanidas bol pôvodne veliteľom žoldnierskeho vojska v Sparte. Po smrti kráľa Lykurga sa po nejasných udalostiach stal regentom jeho maloletého syna Pelopa. Nie je známe či patril do niektorej z dvoch kráľovských rodín v Sparte. Je možné, že túto pozíciu získal pomocou svojho vojska. Svoje postavenie zneužil a zmocnil sa samostatnej vlády. Historik Titus Livius ho opísal ako tyrana, ktorý si nectil zákony, nerešpektoval štátne inštitúcie a vládol pomocou svojho vojska sám.
Prvá macedónska vojna.
Vlády sa ujal počas prvej macedónskej vojny v roku 210 pred Kr. Vojna sa začala v roku 215 pred Kr. keď macedónsky kráľ Filip V. vypovedal vojnu Rímu, ktorý bojoval proti Kartágu. Vojna s Kartágom sa pre Rimanov nevyvíjala dobre a to hlavne po bitke pri Kannách v roku 216 pred Kr., kde Rimania utrpeli najhoršiu porážku vo svojich dejinách a od Ríma začalo odpadávať mnoho jeho spojencov. Na gréckej pôde sa ale oslabenému Rímu podarilo získať na svoju stranu aitólsky spolok, ktorý bojom proti Macedónii viazal macedónske vojenské sily a takiež mu prišli vhod ambície Machanida stať sa hegemónom na Peloponéze ktorému stál v ceste achájsky spolok a jeho spojenec Macedónsko.
Machanidove výboje.
V roku 209 pred Kr. Machanidas napadol a porazil Tegeu. O rok neskôr napadol Argos a Éliďanov dokonca počas ich príprav na olympijské hry, čím porušil ekecheiriu alebo inak všeobecný posvätný mier. Pri ich obrane zasiahla Macedónia, Machanidas sa musel stiahnuť a olympijské hry v poradí už stoštyridsiatedruhé sa nakoniec konali vo svojom čase. 
Bitka pri Mantinei.
V roku 207 pred Kr. napadol Machanidas Mantineu. Proti nemu vytiahlo vojsko achájskeho spolku vedené Filopoimenom. Vojská sa stretli neďaleko mesta Mantinea. Vo vynikajúco strategicky vedenej bitke Filopoimen uštedril Sparťanom drvivú porážku. V bitke podľa Plutarcha zomrelo štyritisíc Sparťanov. Medzi nimi ležal aj Machanidas, ktorého zabil Filopoimen oštepom, keď sa Machanidas snažil na neho zaútočiť počas prekonávania priekopy. Jeho oštepom zasiahnuté telo spadlo mŕtve do jej bahnitej pôdy. Na počesť tohto víťazstva vystavil Achájský spolok v Delfách sochu Filopoimena s nápisom oslavujúcim toto víťazstvo. Svedectvo o soche podáva Pausanias, ktorý ju videl v druhom storočí pri svojich cestách po Grécku. Po smrti Machanida sa v Sparte stal regentom kráľa Pelopa Nabis.
Júnior Baiano

Raimundo Ferreira Ramos Júnior, známy ako Júnior (* 14. marec 1970, Feira de Santana, Bahia) je brazílsky futbalový obranca.
Majstrovstvá Európy v ľadovom hokeji 1911

Majstrovstvá Európy v ľadovom hokeji 1911 boli v poradí druhými majstrovstvami Európy v ľadovom hokeji. Uskutočnili sa v dňoch 15. až 17. februára 1911 v ľadovom paláci (Eispalast) nemeckého hlavného mesta Berlín. Podobne ako premiérový šampionát v roku 1910, aj tento sa hral za účasti štyroch krajín a jeho prekvapujúcim víťazom sa pri svojej prvej účasti stali bez straty bodu reprezentanti Čiech.
Priebeh.
Turnaj bol pôvodne vyžrebovaný bez českej účasti. Česi pricestovali do dejiska šampionátu až v deň jeho začiatku a do zápasového programu boli zaradení s podmienkou, že v úvodný deň musia odohráť hneď dve stretnutia. Obidve, so Švajčiarskom aj domácim Nemeckom dokázali vyhrať a nasledujúci deň mali voľno. V tretí deň zvládli aj záverečný zápas s Belgickom a získali titul. Ich úspech bol navyše o to cennejší, že ako jediní zo štvorice účastníkov ME nemali vo svojej krajine k dispozícii žiadnu umelú ľadovú plochu a v príprave a boli preto závislí na rozmaroch počasia.
Výsledky.
 –   13:0  (8:0, 5:0)
 –   4:1  (1:1, 3:0)
 –   6:0  (2:0, 4:0)
 –   5:4  (2:2, 3:2)
 –   3:0  (2:0, 1:0)
 –   10:0  (5:0, 5:0)
Zostavy majstrov a vicemajstrov Európy.
 Majstri Európy, hokejisti Čiech:
Vedenie výpravy: Josef Laufer a Emil Procházka.
 Vicemajstri Európy, hokejisti Nemecka:
Gary Coleman

Gary Wayne Coleman (* 8. február 1968, Zion, Illinois, USA – † 28. máj 2010, Provo, Utah) bol americký herec známy hlavne pre svoju rolu v sitcome "Diff'rent Strokes", kde hral postavu "Arnolda Jacksona".
Život.
Narodil sa v Zione v Illinois. Bol adoptovaný zdravotnou sestrou Edmoniou Sue a šoférom vysokozdvižného vozíku W. G. Colemanom. Trpel vrodeným ochorením obličiek, kvôli ktorému musel dochádzať na dialýzu a ešte v detstve dvakrát podstúpil transplantáciu obličiek. Jeho ochorenie a taktiež nežiadúce účinky liekov u neho zapríčinili zástavu telesného rastu, takže jeho telesná výška dosahovala v dospelosti .
V roku 2007 sa tajne oženil so Shannon Priceovou, s ktorou sa zoznámil počas natáčania filmovej komédie "Church Ball".
26. mája 2010 bol prijatý do nemocnice v Provo v Utahu, po páde a náraze hlavou vo svojom dome v Santaquine. Bolo oznámené že je v kritickom stave. Zomrel o 12:05 MDT (18:05 UTC) 28. mája 2010, ako príčina smrti bolo uvedené krvácanie do mozgu.
Avenue Q.
Bol parodovaný v broadwayskom muzikáli "Avenue Q". Postava tu predstavená ako Coleman pracuje ako správca obytného komplexu, v ktorom sa príbeh odohráva. V piesni „It Sucks to be Me“ si sťažoval na svoj osud.
Túto rolu pôvodne hrala Natalie Venetia Belconová.
Kandidatúra na kalifornského guvernéra.
Rovnako ako Arnold Schwarzenegger kandidoval v mimoriadnych voľbách v roku 2003 na kalifornského guvernéra, ale skončil na ôsmom mieste.
Mars superliga 2000/2001

Mars superliga v sezóne 2000/01 bol v poradí 8. ročník slovenskej najvyššej futbalovej súťaže. Pravidelne ju usporadúva Slovenský futbalový zväz. 
Titul ako aj víťazstvo v pohári obhájil Inter Bratislava. Počas sezóny sa síce zmenil jeho káder, titul však obhájil s deväťbodovým náskokom.
Philipp Lahm

Philipp Lahm (* 11. november 1983, Mníchov) je bývalý nemecký futbalový reprezentant a hráč Bayernu Mníchov.
Lahm sa narodil v Mníchove, kde sa aj začala jeho profesionálna futbalová kariéra. Nastupoval za mníchovské mládežnícke tímy Bayernu a FT Gern Mníchov. Od sezóny 2003/04 až do júla 2005 bol Bayernom uvoľnený na hosťovanie do VfB Stuttgart.
Tesne pred jeho návratom do Mníchova sa zranil. Pretrhol si krížové väzy a svoj návrat v drese Bayernu mal až v decembri 2005. Na majstrovstvách sveta vo futbale 2006 strelil úvodný gól majstrovstiev, trafil sa v 6. minúte do siete . Tento gól bol aj po skončení majstrovstiev považovaný za jeden z najkrajších. 
Kariéru ukončil posledným ligovým zápasom 20. mája 2017 proti Freiburgu.
Úspechy.
Majstrovstvá sveta: 2014
Liga majstrov:2013
Rondel (báseň)

Rondel () je báseň s viazaným veršom a rýmom.
Formálna kompozícia rondelu.
Je zložená z troch slôh s refrénom:
Alebo
Na konci druhej a tretej slohy je refrén, ktorý obsahuje prvé slovo 1. verša alebo prvé slová 1.verša. Refrén sa nazýva inak aj „klauzula“. Druh rýmu je: AABBAA/+klauzula/AABBA/+klauzula/.
Rondel bol veľmi populárny v 16. a 17. storočí. Dodnes sa udržal i keď zriedkavo.
Je ešte jeden druh a to rondel zdvojený. Má spoločné dva znaky s rondelom:
V ostatnom sa úplne líšia. Skladá sa zo 6-tich 4-veršových slôh so striedavým rýmom, každý z veršov prvej strofy sa stáva postupne v poradí vždy štvrtým veršom 4 nasledovných slôh. Šiesta sloha má 4 úplne nové verše, po ktorých nasleduje refrén, ktorý sa nerýmuje. Jeho refrén sa tiež inak nazýva klauzula. Je to akési zvolanie, ktoré má zdôrazňovať najdôležitejšiu myšlienku básne, ktorej základom sú prvé slová prvého veršu.
Historické korene rondelu a jeho vývoj.
Rondel vznikal v 13.storočí v Európe v prostredí trubadúrskeho umenia. Rondel bol sprevádzaný hudbou. Obvykle to bola lutna. Stavba básne sa teda prispôsobila hudobnému rytmu, ktorý bol schopný daný nástroj vylúdiť. Prvýkrát skomponoval a napísal rondel Adam de la Halle.
V 14. storočí básnik a skladateľ Guillaume de Machaut skomponoval asi 30 rondelov a prezentoval ich. Básne patria do lyrickej poézie, obvykle vyjadrujú subjektívne emócie kurtoáznej lásky v prostredí šľachtických a kráľovských dvorov.
V 15. storočí burgundskí poeti a skladatelia Guillaume Dufay a Gilles Binchois napísali veľa rondelov. Najznámejšími sa stali jednoduché melódie rondelov "De plus en plus" (slov. Čím ďalej tým viac) od Binchoisa a "Par le regart de vos beaux yeulx" od Dufayho. Vrchol rondelu sa datuje do tvorby van Ghizeghema na konci obdobia vlády vojvodu Burgundského. Koniec 15. storočia zavrhol stredoveké ustálené formy a prevzal poetické formy talianskej renesancie. Rondel prežil bezo zmien svojej formy dvesto rokov a bol prostriedkom umeleckého sebavyjadrenia trubadúrov, stredovekých poetov a hudobných skladateľov.
Štefan Mandžár

Štefan Mandžár (* 10. jún 1952, Ždiar† 16. marec 2021) bol režisér slovenského dabingu a herec.
Pred revolúciou v roku 1989 hral v množstve filmov, seriálov či dabingov. V Prešove pôsobil ako režisér v Divadle Jonáša Záborského. Neskôr, sa začal viac venovať dabingu a doteraz režíruje množstvo slovenských zvukových verzií pre zahraničné filmy. Najskôr vyrábal dabing v Producentskom centre prevzatých programov, neskôr pre televíziu Markíza v štúdiách na Kolibe či v štúdiách Podium, Lenox, Studio 7 s.r.o., Enter, VDSP, chvíľu hosťoval aj v DAB-Daniele a v posledných rokoch pôsobil v Štúdiu Magic Voice a občas aj v Štúdiu Finikin.
Náprava

Náprava môže byť:
De Havilland Comet

de Havilland DH.106 Comet bolo prvým komerčným prúdovým dopravným lietadlom na svete. Prototyp Comet 1, ktorý vyvinula a vyrobila spoločnosť de Havilland v Spojenom kráľovstve, prvýkrát vzlietol v roku 1949. Mal aerodynamicky čistú konštrukciu so štyrmi prúdovými motormi de Havilland Ghost uloženými v koreňoch krídla, pretlakovú kabínu a veľké okná. Na svoju dobu ponúkal relatívne tichú a pohodlnú kabínu pre cestujúcich a pri svojom debute v roku 1952 sa javil komerčne sľubne.
V priebehu roka od uvedenia do prevádzky sa začali objavovať problémy a počas dvanástich mesiacov boli tri Comety zničené pri nehodách potom, ako sa rozpadli počas letu. Dve z nich spôsobilo štrukturálne zlyhanie v dôsledku únavy kovu v draku lietadla, čo bol jav, ktorý v tom čase nebol úplne pochopený; druhá bola spôsobená nadmerným namáhaním draku počas letu v nepriaznivom počasí. Comet bol stiahnutý z prevádzky a podrobený rozsiahlym testom. Nakoniec sa zistili konštrukčné chyby vrátane nesprávneho nitovania a nebezpečných koncentrácií mechanického napätia okolo štvorcových výrezov pre antény ADF (automatický vyhľadávač smeru). V dôsledku toho bol Comet rozsiahle prepracovaný, pričom sa vykonali konštrukčné zosilnenia a ďalšie zmeny. Konkurenční výrobcovia pri vývoji vlastných lietadiel zohľadnili skúsenosti získané z modelu Comet.
Hoci sa predaj lietadiel nikdy úplne neobnovil, vylepšený Comet 2 a prototyp Comet 3 vyústili do prepracovanej série Comet 4, ktorá debutovala v roku 1958 a zostala v komerčnej prevádzke až do roku 1981. Comet bol upravený aj na rôzne vojenské úlohy, ako napríklad VIP, lekársku a osobnú dopravu, ako aj na sledovanie; posledný Comet 4, používaný ako výskumná platforma, uskutočnil svoj posledný let v roku 1997. Najrozsiahlejšia modifikácia viedla k vytvoreniu špecializovaného námorného hliadkovacieho lietadla Hawker Siddeley Nimrod, ktoré zostalo v službe u Britského kráľovského letectva až do roku 2011, teda viac ako 60 rokov po prvom lete Cometu.